Recommended byColombia
వితికా, వరుణ్ రొమాన్స్..
ఇక బిగ్ బాస్ రొమాంటిక్ జంట వితికా-వరుణ్‌లు ఎప్పటిలాగే ఒకే బెడ్‌పై ముచ్చట్ల మొదలుపెట్టారు. వరుణ్ గుండెలపై వాలి.. రొమాంటిక్‌గా వరుణ్‌కి దగ్గరగా ఉండటంతో ముద్దు ముచ్చట్లు మొదలుపెట్టారు. ఇక పక్కనే ఉన్న రాహుల్.. మీ మధ్య నేను ఎందుకు అని మెల్లగా సైడ్ కావడంతో మరింత దగ్గరయ్యారు వరుణ్, వితికా.
ఇక వరుణ్.. వితికాను దగ్గరకు తీసుకుని బుజ్జీ బంగారం అంటూ ముచ్చట్లు చెబుతూ శ్రీముఖితో సరదాగా ఉండని సలహా ఇచ్చాడు. నేను మామూలుగానే ఉంటున్నానని.. అయితే ఆమె తనను నామినేట్ చేయడానికి చెప్పిన రీజన్స్ నాకు నచ్చకపోవడంతో ఆమెతో ఫ్రీగా మూవ్ కాలేకపోతున్నానంటూ గారం చేసింది. దీంతో ఓకే బంగారం అంటూ ఆమె నుదిటిపై ఓ ముద్దు పెట్టి బుజ్జగించారు. వితికా భర్త గుండెలపై వాలిపోయింది.
నాలుగో వారం ఎలిమినేషన్.. జంటగా మంట
బిగ్ బాస్ హౌస్‌లో నాలుగో వారం ఎలిమినేషన్‌ కాస్త డిఫరెంట్‌గా జరిగాయి. ఒక్కొక్కరూ ఒక్కో పేరు చెప్పడం కాకుండా.. ఇద్దరిద్దర్ని పిలిపించి మీ ఇద్దరిలో ఎవరు ఎలిమినేషన్ అవుతారంటూ డిఫరెంట్‌గా నామినేషన్స్ మొదలుపెట్టారు. అయితే శ్రీముఖి ఇప్పటికే బిగ్ బాస్ వేసిన శిక్షకు గానూ నామినేషన్‌లో ఉంది. పునర్నవి, అలీలకు ఎలిమినేషన్‌ నుండి మినహాయింపు లభించింది.
ఎవరెవరు వెళ్లారు.. ఎవరు ఎవర్ని నామినేట్ చేశారంటే..
తొలిత రవి, వితికా జంటగా వెళ్లగా.. రవిని వితికా రిక్వెస్ట్ చేయడంతో తనకు తానుగా నామినేట్ అయ్యాడు రవి. గత వారంలో టాస్క్‌లో తాను చేసిన తప్పుకు గాను తాను నామినేట్ అయినట్టు తెలిపారు రవి. రవి నామినేట్ కావడంతో వితికా సేఫ్ అయ్యింది. రవి నామినేట్ అయ్యారు.
రోహిణి, శివ జ్యోతి... జంటగా వెళ్లగా ఇద్దరి మధ్య అండర్‌స్టాడింగ్‌తో శివజ్యోతి నామినేట్ కాగా.. రోహిణి సేఫ్ అయ్యింది
వరుణ్, మహేష్.. జోడీగా వెళ్లగా ఇద్దరి మధ్య ఏకాభిప్రాయం లేకపోవడంతో నేనంటే నేను సేఫ్ అవుతా అని పోటీ పడతారు. చివరికి వరుణ్ సేఫ్ కావడానికి ఒప్పుకోవడంతో మహేష్ సేఫ్ అవుతున్నట్టు ప్రకటించారు. వరుణ్ నామినేట్ అయినా సేఫ్ అవుతాడని.. నేను నామినేట్ అయితే సేఫ్ అవుతానని నమ్మకం లేదని భయం ఉందని అందుకే వరుణ్ నామినేట్ అవుతాడని ప్రకటించారు.
బాబా భాస్కర్, అషు‌ రెడ్డిలు జంటగా వెళ్లగా.. నేనే నామినేట్ అవుతా అని స్వచ్ఛందంగా ప్రకటించారు బాబా భాస్కర్. అయితే హౌస్‌లో ఏమి అవుతుందనే ఆసక్తితో వచ్చానని సో ఇప్పుడు నామినేట్ అయినా పర్లేదు. అషు రెడ్డి ఉంటే బాగుంటుందని అషు రెడ్డిని సేఫ్ చేస్తున్నా అన్నారు.
అయితే అషు రెడ్డి.. మీరు స్వచ్ఛందంగా నామినేట్ కాకపోయినా నేను చేసేదాన్నని మొహమాట పడకుండా కుండబద్దలు కొట్టేసింది. కిచెన్ టీమ్ విషయంలో ఆయన చెప్పిన సమాధానం నాకు చెప్పలేదని అందుకే ఆయన్ని నామినేట్ చేసేదాన్నని కారణం చెప్పింది అషు.
హిమజ, రాహుల్‌లు జంటగా వెళ్లగా.. ఇద్దరు వ్యక్తులు మాట్లాడుకుంటున్నప్పుడు మధ్యలో ఇంట్రాక్ట్ అవుతాడని అందుకే తనకు నచ్చలేదని రాహుల్‌ని నామినేట్ చేస్తున్నట్టు చెప్పింది హిమజ. దీంతో రాహుల్ నామినేట్ కాగా.. హిమజ సేఫ్ అయ్యింది.
మొత్తం జంటగా మొదలైన ఈ నామినేషన్ ప్రక్రియ ముగిసే నాటికి రాహుల్, శివజ్యోతి, శ్రీముఖి, రవి, రోహిణి, వరుణ్, బాబా భాస్కర్‌లు నాలుగో వారం ఎలిమినేషన్ జోన్‌లో ఉన్నారు. ఈ ఏడుగురులో ఒకరు ఈవారం ఎలిమినేట్ కాబోతున్నారు.
శివజ్యోతి, రోహిణిలకు బిగ్ బాస్ షాక్..
నామినేషన్స్‌ గురించి ఒకరితో ఒకరి సంభాషించకూడదని బిగ్ బాస్ పదే పదే హెచ్చరిస్తున్నా.. శివజ్యోతి, రోహిణిలు పట్టించుకోకుండా గుసగుసలాడటంతో బిగ్ బాస్ ఈ ఇద్దర్నీ హెచ్చరిస్తూ శిక్షవిధించారు. శివజ్యోతి నాలుగోవారం ఇప్పటికే నామినేట్ కావడంతో రోహిణిని డైరెక్ట్‌గా నామినేట్ చేశారు. ఈవారానికి కాకుండా.. వచ్చే వారానికి కూడా ఇద్దర్నీ డైరెక్ట్‌గా నామినేట్ చేసి షాక్ ఇచ్చారు బిగ్ బాస్.
బిగ్ బాస్ హౌస్‌లో బక్రీత్ సంబరాలు..
నేడు బక్రీత్ సందర్భంగా బిగ్ బాస్ హౌస్‌లో సంబరాలు నిర్వహించారు. ఒకరికొకరు విషెష్ చెప్పుకుండా డాన్స్‌లతో హంగామా చేశారు. అంతకు మందు బిగ్ బాస్.. కంటెస్టెంట్స్‌కి అదిరిపోయే గిఫ్ట్ ఇచ్చారు. ఒక్కో కంటెస్టెంట్‌కి సంబంధించిన చిన్ననాటి ఫొటోలను, వారి ఫ్యామిలీ ఫొటోలను చూపించి సర్ ప్రైజ్ ఇచ్చారు. ఒక్కసారి కుటుంబ సభ్యుల ఫోటోలను చూపించేసరికి భావోద్వేగంతో ఏడ్చేశారు కంటెస్టెంట్స్. అషు రెడ్డి తన తండ్రిని గుర్తు చేసుకుని కన్నీళ్లు పెట్టుకోగా.. బిగ్ బాస్ కన్నీటి గంగ శివజ్యోతి చనిపోయిన తన తండ్రిని గుర్తుచేసుకుని నువ్ మళ్లీ నాకే పుట్టాలి. ఎందుకంటే నీను ఇక్కడ ఇలా ఉన్నానంటే నువ్ కనడం వల్లే అంటూ ఏడ్చేసింది. ఇక రోహిణి సైతం తన పేరెంట్స్ విడిపోయిన విషయం.. తన తల్లి పడ్డ కష్టాన్ని తలుచుకుని కన్నీళ్లు పెట్టుకుంది.
మొత్తంగా నేటి ఎపిసోడ్‌లో ఎలిమినేషన్ రంజుగా సాగడంతో పాటు.. పండుగ వాతావరణంతో సందడిగా సాగింది. ఇక రేపు కెప్టెన్ టాస్క్ ఉండటంతో ఫిజికల్ గేమ్‌లో పోటీ పడుతున్నారు. ఈ రచ్చ ఎలా ఉండబోతుందో రేపటి ఎపిసోడ్‌లో చూడాలి. బిగ్ బాస్ అప్డేట్స్ కొనసాగుతాయి. మరిన్ని వివరాలు రేపటి ఎపిసోడ్‌లో.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.